માટલીયા પરિવાર દેવસ્થાન વિષે એક ઝલક

માટલિયા પરિવાર ના

કુળદેવી - શ્રી માં અંબા ભવાની

સુરાપુરા - શ્રી માનસંગ બાપા

સતી - શ્રી કેસરમા (સતીમા)

ગોત્ર - વશિષ્ઠ

શ્રી અંબા ભવાની સત્ય છે.

શ્રી સુરધનબાપા (માનસંગબાપા) સત્ય છે.

શ્રી સતીમા (કેશરઆઇ) સત્ય છે.

:: ઇતિહાસ ::

ઇ.સ. પૂવેૅ ૫૪૦ માં ભગવાન મહાવીર સ્વામી થયા. તે કાળ ક્ષત્રિય યુગનો હતો. બ્રાહ્મમણ યુગ પછી ક્ષત્રિય યુગ આવ્યો. હાલની ઘણી ખરી વણિક જ્ઞાતિના વડવા મૂળ ક્ષત્રિય હતા.જેમકે આેસવાલ જૈન વાણીયા મૂળ આેસી રાજપુતો હતા. ગુજરાત વનાૅકયુલર સોસાયટી તરફથી કવિ દલપતરામ ડાયાભાઇ કૃત જ્ઞાતિ નિંબધ પ્રકાશિત થયેલો.તેમા પણ જણાવેલ છે .કે વેપાર રોજગારમા વાણીયાની મુખ્ય નાતો ૮૪ છે. તેઆેની ઉત્પત્તિ પણ ક્ષત્રિય વંશમાથી જણાય છે.ઘણુ કરી ને સવૅ વાણિયા ના વહવંચા (વહીવટ કરનાર) હોય છે. તે પણ ક્ષત્રિય માંથી તેઓની ઉત્પત્તિ કહે છે.

માટલીયા પરિવાર મુળ ક્ષત્રિય .ક્ષત્રિયોમાંથી જ તીર્થંકરો અને પરાક્રમી સંતાનો સારો એવો ફાલ જૈનસંઘને સાંપડેલ છે.કાલીકાચાયૅના બહેન સાઘ્વી સરસ્વતી ની શીયળ રક્ષા માટે ઇરાનથી જે સરદરો અને સેના આવી તેણે ગુજરાતમાં (હાલના) એક નવો પ્રવાહ શરૂ કયોૅ.કાલીકાચાયૅનો પરિવાર આહિર -આયર, આભીર કે આયૅ હતો. તે વખતે આહિરોમાં કચ્છ-ભરૂચને સાગરકાંઠે ઘણાં જૈન પરિવારો હતા. તેમણે પરદેશીઆેને અવકાયાૅ, સરસ્વતી સાધ્વીનું શીલ સક્ષાયું અને તે બહારના આગંતુકો પણ રાજકતાૅ બની પોતાના સાગરીતોને ગામ-ગરાસ આપી ભારતમાં હાલના ગુજરાતમાં જ રહી જૈન- બાૈધ અને હિન્દુ ધમૅમાં સમાઇ ગયા.આબુના વશિષ્ઠ આશ્રમની ગાદીએ, ચાલુકય(સોલંકી),ચૌહાણ,રાઠોડ ,પરમાયૅ (પરમાર) વાગેરેને અગ્નિ પરિવાર કે યજ્ઞપરિવાર તરીકે પોતામાં સમાવ્યા.

આજે જે માટલીયા પરિવાર છે. તે આબુ આસપાસ ૧૫-૨૦ગામનો ગરાસ ધરાવતો પરમાર ક્ષત્રિય નો પરિવાર હતો. તેમનું ગોત્ર વશિષ્ઠ ,કુળદેવી ભવાની હતા. સમય જતાં એશિયાના અને ભિન્નમાલ એટલે શ્રીમાળીના રાજવીેએ અને પ્રજાએ જૈન ધમૅ સ્વીકારી તેને પ્રતિષ્ઠિત કયૉે. આપણાં વડવાઓ પણ શ્રીમાળ સંઘમાં જૈન શ્રાવક તરીકે ભળી ગયા અને વેપાર-વાણિજ્ય -જાગીર-ગોપાલન વગેરે અપનાવ્યા .જૈનસંઘને સ્વીકારવાથી આપણે વૈદિક વશિષ્ઠ ગોત્ર અને કુળદેવી ભવાની ના સ્થાને તીથૅકરદેવને સ્થાપિત કયાૅ અને કુળદેવી ના નીવેદ વગેરે ચાલુ રાખ્યા. શ્રીમાળી ગોરપદે રહયા અને આપણે શ્રીમાળી તરીકે ઓળખાયા,પાછળથી દશા-વિશા નો ભેદ પડયો. સ્થાન પર જયાં રહેતા હતા તે પર થી અટક રાખવી શરૂ કરી.

મુસ્લિમો ના આક્રમણ વખતે પરમારો લૂટાયા, પકડાયા અને બેહાલ થયા અને શ્રીમાળ પ્રદેશમાંથી ભાગીને હાલના ગુજરાત તરફ આવ્યા. મહેસાણા પાસે માણેકવાડા માં આપણે આપણી આજીવીકાનું ક્ષેત્ર શરૂ કયુૅ.

ત્યાં થી આપણે કચ્છમાં થઇ હાલાર (જામનગર પંથક) માં આવ્યા, ઉપરોક્ત વિગત આપણાં મુરબ્બી સ્વ. શ્રી દુલેરાય પ્રભુદાસ માટલીયા-જામનગર,ના તા. ૧૩-૧૨-૧૯૮૫ ના પત્ર આધારિત છે. વિશેષમાં તેઓશ્રીના જણાવ્યા મુજબ માટલીયા પરિવાર ક્ષત્રિય પરિવાર હશે. એવી પણ વાત છે કે આપણા પૂર્વજો ક્ષત્રિય હોવાના કારણે જૈન સાધુ સધવિનું રક્ષણ કરવુ તે પોતાની ફરજ સમજતા હતા.

અને તેથી જૈન સાધુ - સધવિના રક્ષણ અર્થે તેઓશ્રીના વિહાર સમયે સાથે જતા. જેના કારણે જૈન સાધુ સધવીના સંપર્ક માં રહેતા. જૈન સંસ્કારો આવવાથી જૈન ધર્મ અંગીકાર કરેલ હશે.

શ્રી માનસંગબાપા સુરાપુરા કેવી રીતે થયા અને શ્રી કેસરમા સતિમા કેવી રીતે થયા તે ઇતિહાસ આપણા મુરબ્બી સ્વ. શ્રી મગનભાઈ શામજીભાઈ માટલીયા - મુંબઈ તરફથી માટલીયા પરિવાર ને મળેલ છે. જેમા તા. ૧૮/૦૨/૧૯૮૬ ના રોજ શ્રી સતિમા પધારેલ ત્યારે કંઇપણ પૂછ્યા વગર હાજર માટલીયા પરિવાર ના સભ્યોને જે બાબત જણાવેલ તે ધ્યાને લઈ અગાઉ મળેલ ભાઈ- બહેનનો ઇતિહાસ સુધારા- વધારા સાથે રજૂ કરેલ છે. અજાણતા થયેલ અવિવેક કે ક્ષતિને ક્ષમા આપશો એજ પ્રાર્થના.

આપણા માટલીયા પરિવારના પૂર્વજોનો અન્યના ઇતિહાસથી એકદમ જુદો અદભુત કોઈએ ન સાંભળેલો હોય તેવો આ અમર ઇતિહાસ છે. આ ઇતિહાસ આજથી લગભગ ૬૨૪ વષૅ પહેલાં ઈ. સ. ૧૩૬૧ આસપાસનો છે. આપણા પૂર્વજો અડગ પરોપકારી, અને સ્વમાની હતા. તેઓ પરિવાર તેમજ ગામના લોકોની પ્રતિષ્ઠા, માનપાન અને રક્ષણ માટે તન, મન અને ધનના ભોગથી મરી ફીટવા તૈયાર રહેતા હતા. એવા આપણા પૂર્વજો પૂજ્ય શ્રી માનસંગ બાપા તથા તેમના બહેન શ્રી કેશરમાનો આ ઇતિહાસ છે.

અગાઉના સમયમાં રાજા- મહારાજા ક્ષત્રિય, કાઠી, ગરાસિયા વગેરે જ્ઞાતિમાં લડાઈમાં લડતા શહીદ થયેલા પતિની પાછળ પત્ની પણ પતિની ચિતા પર બેસી સતી થઇ જતી હતી. પરંતુ ભાઈની પાછળ બહેન સતી થઈ હોય તેવો વિરલ દાખલો આપણા સુરાપુરા શ્રી માનસંગ બાપા અને તેમના બહેન શ્રી કેશરબહેનનો છે. ભાઈ- બહેનના હેત- પ્રેમ અને ત્યાગની ભાવનાનો એકબીજા વિના રહી ન શકે તેવો અમર અજય તેમજ પ્રેરણાદાયક ઇતિહાસ રહેલો છે. પ્રેમને લાખ લાખ વંદન.

શ્રી માનસંગબાપા અને શ્રી કેશરમા બંને ભાઇ-બહેન ના માતા- પિતાનું છત્ર છિનવાઇ ગયેલ તેથી ભાઇ-બહેન મોસાળમાં મોટી-માટલી (જિલ્લો : જામનગર ) ગામ માં રહેતા હતા. મામાનુ નામ હેમચંદભાઇ હતું. મામીનુ નામ જાણવા મળેલ નથી. મામા-મામી ખુબ પ્રેમાળ હતા. તેઓ જૈન ધમૅ પાળતા હતા. બહુ સારી રીતે તેમણે ભાણેજ- ભણેજી ને સાચવ્યા હતા. પોતાના સંતાનો હોય તેમ ભાણેજ- ભણેજીનો ઉછેર કર્યો હતો.

નાનપણથી જ ભાઇ-બહેન ને એકાબીજા પર અતિશય હેતપ્રમ. દરેક કાયૅ સાથે હળીમળીને કરતાં હતા. ભાઇ ને આવતા વહેલું -મોડું થાય તો બહેન, ભાઇ વગર જમતાં પણ ન હતા. ભાઈ કેશરબહેનની બધી જ ઈચ્છા પરિપૂર્ણ કરતા હતા. માનસંગબાપા ખુબ જ સ્વમાની , વચન પાળવા વાળા તેમજ શૂરવીર હતા. તે મોટી મોટી મુછો, માથે પાઘડી , ભેટે તલવાર તેમજ ઘોડી રાખતા હતા. રજપૂતો જેવી બોલવાની છટા હતી. સમય આવ્યે એકલા હાથે ૫-૧૦ નો સામનો કરી શકે તેવી તેમના માં તાકાત હતી.

સમય જતાં ભાઇની સગાઇ સારે ઠેકાણે થઇ હતી. લગ્ન લેવાના હતા તેથી બેન નો હરખ કયાંય સમાતો ન હતો.હમણાં ભાઇ ના લગ્ન થશે, ગીતો ગાઇશું, ભાભી ઘરે આવશે, કામ માં મદદ કરશે ભાઇની સંભાળ રાખશે. અને મારી જવાબદારી માં ભાગીદાર થશે થોડા સમય બાદ ભાઇનાં લગ્ન લેવાયાં બેન લગ્ન ના કામકાજની તૈયારીઓમાં પડી ગયા. ઘર લીપી ગાર દઇ નવું બનાવ્યું લગ્ન ગીતો ગવાતાં હતા, કંકોત્રીઓ છપાવી સગાવહાલાઓ ને નિમંત્રણ મોકલાવ્યા,લગ્ન નો દિવસ નજીક આવવાથી માંડવો નંખાયો પીઠી ચોળાણી અને ભાઇના હાથે મીંઢળ બધાણા.

લગ્ન ના આગલા દિવસે વહેલી સવારે ભાઇને ગીત ગાઇને નવરાવ્યા. જાન જવાની પુરી તૈયારી થઇ હતી, બપોરના સમયે બેન ભાઇને પ્રેમથી જમાડતી હતી તેવામાં ગામના ત્રણ-ચાર માણસો ગભરાતા,જાેર-શોરથી બૂમો પાડતા આવ્યા કે માનસંગભાઇ ‘ગજબ થયું બહારવટીયા (લુંટારા) ગામના નિદોૅષ માણસોને મારી,લુંટીને ઢોરો(ગાય,ભેંસ,બળદ) સાથે લઇને નાસી રહયા છે. અમોને ખબર છે કે તમારા લગ્ન થવાના છે. પીઠી ચોળાઈ ગઈ છે. મીંઢોળ બંધાય ગયો છે. પરંતુ જો તમે હિંમત કરો તો આપણે પાંચ-સાત જણાં ગામની ઇજજત બચાવી ઢોરો પાછા લાવીએ. તમો આવો તો અમારામાં પણ હિંમત આવી જાય. તમારા વિના અમારું ગજું નથી કે બહારવટિયા સામે લડી શકીએ.’

શ્રી માનસંગબાપાનુ લોહી ઉકળી ઉઠયું, મારી હાજરી માં ગામ લૂટાય, ઢોરો બીજા લઇ જાય, તે સહન ના કરી શકાય તેવું બોલી ને મીંઢળ બાંધેલ શ્રી માનસંગભાઇ પાઘડી પહેરી, ભેટે તલવાર બાંઘી,ઘોડી પર બેસી નીકળી પડયા. બહેને ભાઇને ન જવા માટે ઘણી વિંનતી કરી કે ‘કાલે લગ્ન છે, પીઠી ચોળેલ છે, મીંઢળ બાંધેલ છે માટે બહાર ન જવાય,’ પરંતુ ભાઇ એક ના બે ન થયા. બહારવટિયા નો સામનો કરવા ૫-૭ જુવાનિયાઓ સાથે નીકળી પડ્યા.

બહારવટીયાઓ હાલ મોટી માટલી ગામના પાદરમાં નદી સુઘી પહોંચી ગયા હતા. ત્યાં પાછળથી માનસંગબાપા એ પડકાર કયૉ, ‘આગળ વધશો નહિ, જીવ વહાલો હોય તો લુંટનો માલ બધો પાછો કરી દો. ગાયો ને તો ત્યાં જ મૂકી ચાલ્યા જાઓ નહીં તો કોઈને છોડીશ નહિ.’

બહારવટીયાઔ માનસંગભાઇની તાકાત કેવી છે તે જાણતા હતા. બહારવટીયાઓ પડકારની અવગણના કરી આગળ જવા લાગ્યા તેથી તેમને રોકવા માટે સામસામી તલવારો વિંઝાવા લાગી. બંન્ને પક્ષે ત્રણ-ચાર માણસો મરાયા. બહારવટીયાઓને માનસંગબાપાની તાકાત જાેઇ લાગ્યું કે હવે બચીશું નહિ તેથી તેઓ ભાગવા લાગ્યા. નદીના હોકળા માં ઘોડાઓની રમઝટ તેમજ ધુળની ડમરી ચડવા લાગી.

માનસંગબાપા એ પડકાર ફેંકયો, કોઇ બહારવટીયા જીવતાં જાય નહિ, છતાં પણ એક બે બહારવટિયો આગળ નીકળી ગયો અને એક બાવળની કાંટાવાળી ઝાડીમાં છુપાઇ ગયો. આ લડાઇ માં બહારવટિયા મરાયા. તેની સાથે શ્રી માનસંગભાઈ સાથેના એક બે જુવાનિયા પણ મરાયા હતા. જેમાં એક તેમનો ખાસ મિત્ર પણ મરાયો હતો. તેનો અફસોસ કરતા માનસંગભાઇ ઢોરો પાછા વાળી ઘોડી પર બેસી ભગવાને ઇજજત રાખી તેમ સમજી ઘર તરફ પાછા ફરતાં હતા.

ત્યાં કાંટાળી વાડમાં છુપાયેલા બહારવટિયાએ પાછળથી માનસંગબાપાની ગરદન ઉપર તલવારનો ધા કયૉ ડોકું ઘડથી અલગ થઇ નીચે પડયુ. શ્રી માનસંગ ભાઈ શહીદ થઇ ગયા હતા. હાલમાં જે જગ્યાએ બાપાની દેરી છે ત્યાં પાળીયો થયો હતો. ત્યારબાદ ત્યાં દેરી બંધાવી.

આ તરફ ગામમાં બહેન ને સમાચાર આપવા માણસો ઘરે આવ્યા અને વાત કરી કે માનસંગભાઇેએ ગામની આબરૂ રાખી ઢોરો પાછા વાળેલ છે, પણ હોકળા ના કાંઠે માનસંગભાઇ શહિદ થયા છે.

આ વાત સાંભળી દુશ્મનની છાતી પણ ફાટી જાય તેવું રૂદન કરતાં પછડાટી ખાતા બહેન ઝાંપે ( ગામ પુરૂ થાય તે દરવાજા સુધી ) માંડ પહોંચી શકયા.ત્યાં તો આખા શરીર માં કંપારી આવી અને બહેન જાેગમાયા જેવું સ્વરૂપ ધારણ કયુૅ. શરીર લાલ થઇ ગયું આંખમાંથી તેજ ની ધારા વહેવા લાગી અને જમણાં પગનાં અંગુઠે આગ નીકળી ને થોડીવારમાં જ આખા શરીર ને આગ પ્રગટી. શરીર શાંત થઇ ગયું. તે જગ્યાએ ગામની બહાર ઝાંપે સતીમાનો પાળીયો થયો. ત્યારબાદ ત્યાં દેરી બંધાવી.

આ ભાઇ-બહેન ના અમર પ્રમની સત્ય હકીકત અને ભાઇ ને માટે બહેન સતી થવાનો અજોડ, અદભૂત દાખલો છે. બહેન ભાઈને મળી ન શક્યા તેનો વસવસો કાયમ રહી ગયો હતો. તેથી જ બહેનની પ્રથમ મોટી માંગણી ભાઈ- બહેનને સાથે બેસાડવાની હતી. જે માંગણીને આપણે બધા પરિવારે સાથે મળી હડમતીયા મુકામે ભવ્ય મંદિરનું નિર્માણ કરી કુળદેવી શ્રી મા અંબા ભવાની સાથે માના ગોઠી એવા શ્રી માનસંગભાઈ તથા શ્રી કેસર બહેનને માના સાનિધ્યમાં સાથે બેસાડી શ્રી માનસંગ બાપા તથા શ્રી કેસર મ ની કૃપા અને આશીર્વાદ મેળવ્યા. ભાઈ- બહેનને સાથે બેસાડ્યા બાદ આજ ના વર્તમાન સમયમાં દરેક માટલિયા પરિવાર સુખ, શાંતિ અને સમૃદ્ધિ પ્રાપ્ત કરી પ્રગતિ કર્ કરી શક્યા છીએ. એવા આપણા સુરાપુરા શ્રી માનસંગ બાપા તથા શ્રી કેસરમા - સતિમાને કોટી કોટી વંદન સહ અષ્ટાંગ દંડવત્ પ્રણામ.

આપણા કુળદેવી શ્રી માનસંગ બાપા અને શ્રી કેસરમા - સતિમા હાજરાહજૂર છે. સંકટ મૂંઝવણના સમયે દિશાએ દીવા કરીને શ્રદ્ધાપૂર્વક પ્રાર્થના કરીએ તો પણ જરૂર સહાય કરે છે. તેવા અનેક દૃષ્ટાંત માટલીયા પરિવારમાં સાંભળવા મળે છે.

:: માટલીયા અટક અંગે અનુમાન ::

તા. ૧૮/૨/૧૯૮૬ નાં સતીમા પઘારેલ ત્યારે તેમના જણાવ્યા મુજબ હાલ જે મોટી માટલી ગામ છે. તે માનસંગબાપા ( ભાઇ) શહિદ થયા અને કેસરમાં (બેન) સતી થયા ત્યારે હતું નહી. ત્યાં જંગલ જેવુ હતું માનસંગબાપા ના આદેશથી ગામ વસેલ અને તેનુ નામ જે તે સમયે ગામ લોકોએ માટલી નામ રાખેલ હોય અને આપણાં સુરાપરા ત્થા સતીમા ની ખાંભી ત્યાં હોવાથી આપણા પૂર્વજો દશૅને આવતા જતા ઓળખ માટે "માટલીયા" કહેવા લાગતા "માટલીયા" અટક થયેલ હશે તેમ માનવુ રહયુ

કારણકે માટલી ગામ ના તોરણ કયારે બંધાયા તેની કોઇ માહિતી પુછવાથી મળેલ નથી . તેમજ માટલી ગામના લોકો ને પુછતા કોઇ અંદાજ બંધાતો નથી. ગામનાં લોકોના કહેવા મુજબ માટલીગામ માં કોઇ વણિક ( જૈન) કુંટુંબ હતુ નહિ અને હાલ મા પણ નથી.

નજીકના મતવા તથા હડમતિયા ગામ માં વણિક કુંટુંબ હતા મતવા મા પ્રભુદાસભાઇ માટલીયા વિગેરે બે થી ત્રણ વણિક કુંટુંબ હતા અને હડમતીયા માં ત્રણ માટલીયા પરિવાર જે તે સમયે હતા. અને આજે પણ જંયતિભાઇ માટલીયા પરિવાર રહેછે.

::નિવેદ::

નિવેદ હિન્દુ સમાજમા દરેક જ્ઞાતિ માં થાય છે. પોતાના દેવ સંતુષ્ટ રહે,ખુશ રહે,તેઓશ્રીના આશીર્વાદ સદા મળતા રહે,આપણે સુખ-શાંતિ અને સમૃદ્ધિ મેળવીએ એટલા માટે દરેક કુટુંબો એ નિવેદ કરવા જરૂરી છે.દેવ તો ભાવના ના ભુખ્યા છે. બાકી બનાવવાનું અને જમવાનું આપણે જ છે. તેથી દરેક કુટુંબો એ નિવેદ અવશ્ય કરવા.

પ્રોફેસર ભટ્ટાચાર્ય (હિન્દુસ્તાન ના દેવો પાના ન.૩૭૨) ના મત મુજબ એક યા બીજા પ્રકારે પિતૃ પુજા હિંદુ લોકોમાં ધમૅનો આરંભ,મધ્ય અને અંત છે. એના મુળ તત્વને સમજવા અધરા નથી જેમકે જીવલોકની વ્યવસ્થાને એ ખુલ્લી રીતે કાયમ રાખે છે.

મરણ પામેલવ પિતૃ હવે દેવ થાય છે.પરંતુ અગાઉની જેમ પોતાના કુટુંબ-પરિવાર નું રક્ષણ કરતાં જ રહે છે. તેના બદલામાં તેના(કુટુંબ-પરિવાર )તરફથી પ્રાથૅના, દિવા,નિવેદ તથા સેવા પ્રાપ્ત કરે છે.

:::બાર માસ ના (૧વષૅ) કર (નિવેદ) :::

માટલીયા પરિવાર માં વષૅમાં ત્રણ નિવેદ થાય છે.

(૧) મહા સુદ આઠમ (સતીમાના)

લાપસી -ખીચડી (બે વસ્તુ)

(૨) આસો સુદ- દસમ, દશેરા (અંબામાના)

લાપસી -ખીચડી (બે વસ્તુ)

(૩) આસો સુદ-૧૪,કાળી ચૈાદશ (માનસંગબાપાના)

ખીચડી ,ચોખા, તલવટ,ખીર,શ્રીફળ (પાંચ વસ્તુ)

ઉપરના ત્રણેય નિવેદ વષૅમાં ત્રણ વાર થાય છે. જે દરેક કુટુંબે કરવાના જ હોય છે.

સંજોગોવશાત જોા આભડછેટ કે સુતક કે ઘરમાં સુવાવડના કારણે નિવેદ ના થઇ શકે તેમ હોય તો ત્યારબાદ સારો મહિનો જાેઇને( કારતક, ફાગણ,ચૈત્ર અને ભાદરવા મહિના સિવાય) જે તે તિથિ અનુસારએટલે કે મહાસુદ આઠમ ના નિવેદ સુદ-આઠમ ના દિવસે કે આસો સુદ દસમ ના નિવેદ સુદ-દસમ ના દિવસે કે પછી આસો વદ ચૌદશ ના નિવેદ વદ-ચૌદશ ના દિવસે કરી શકાય છે. પણ નિવેદ અવશ્ય કરી લેવા. લાંબો સમય નિવેદ બાકી રાખવા નહિ.

આ સિવાય નીચે મુજબ ના પ્રસંગોએ નિવેદ કરવાના થાય છે.

(૧) છેડાછેડી છોદવાના નિવેદ અને પરણ્યાના નિવેદ ::

ખીચડી ,ચોખા,તલવટ,ખીર,શ્રીફળ ત્રણ અને જમણી ત્રણ :લાલ, સફેદ,લીલી (દરેક કાપડ ૧। મીટર લેવું)

જમણી એટલે કે સ્થાનકના પાલખની જમીન યાને જગ્યામાં જે કોરૂં કપડું વાપરીને તેના ઉપર ફળા બેસાડવામાં આવે તે.

છેડાછેડી છોડવા જાઓ ત્યારે જમણી અચુક લઇ જવી.જે જમણી દેવસ્થાને રાખી દેવી. અગાઉની જે જમણી દેવસ્થાને હોય તે લઇને બહેન-દિકરી ને આપી દેવી.

પહેલા છેડાછેડી છોડવાના નિવેદ દેવસ્થાન હડમતીયા થતા પરંતુ હવે દરેક ને નિવેદ ઘરે કરવાની છુટ આપી છે. ફકત છેડાછેડી છોડવા દેવસ્થાન હડમતીયા જવાનું અને લગ્ન વખત નુ ઘરચોળું તથા ઉપરણી જે લગ્ન વખતે છેડાછેડી બાંધેલ હોય તે સાથે લઇ જવી. છેડાછેડી છોડયા બાદ છેડાછેડી ની દાદની રકમ ₹.૨૫૧/-દેવસ્થાને ધરી ભંડારમાં નાખવા.

(૨) અઘયણી (સીમંત) ના નિવેદ

લાપસી-ખીચડી (બે વસ્તુ)

(૩) દિકરો કે દિકરી ના જન્મ ના નિવેદ

લાપસી -ખીચડી ( બે વસ્તુ )

(૪) દિકરા ને ભણવા બેસાડવા નાં નિવેદ

લાપસી -ખીચડી (બે વસ્તુ )

નિવેદ જારતી વખતે ભાઇઓએ ટોપી પહેરી ને નિવેદ જારવા અને તે સમયે વહુઓએ લાજ કાઢી ને બેસવું. દરેક નિવેદ માં નિવેદ જારતી વખતે ત્રણ દિવા કરવા અને સવા રૂપિયો રોકડો મુકવો અને તે રૂપિયો કુંવારીકા કે દિકરી ને આપવા.

:: નિવેદ અંગે જરૂરી સુચના ::

: : દિવા::

માટલીયા પરિવારમાં ત્રણ દીવા થાય છે.(૧) શ્રી અંબાભવાની (૨)શ્રી માનસંગબાપા (૩)કેસરમાં ના એક-એક મળી કુલ ત્રણ દિવા કરવાના. શ્રીફળ વધેરવા હોયતો હમેંશા ત્રણ શ્રીફળ વધેરવાનો જ આગ્રહ રાખવાે.

:: દર્શન ::

:: માનતા ::

:: છેડાછોડી છોડવાની વિધિ ::

:: વિશેષ નોંધ ::

:: ખોળો ભરવાની વિધિ (સીમંત પ્રસંગ) ::

:: ખોળો કોણ ભરી શકે ::

:: ખોળામાં રાખવાની વસ્તુ ::

:: ખાસ ધ્યાનમાં રાખવા વિનંતિ ::

:: બાળ મોવળ| ઉતારવાની વિધી ::

:: હવન ::

:: પરિવાર ભક્તિ ::

:: મટલિયા પરિવાર દેવસ્થાનની ૧-૪ થી ૩૧-૩ એટલે કે એપ્રિલ થી માર્ચ એક વર્ષ માટે ની યોજનાઓ ::

:: ખાસ નોંધ ::

:: નવરાત્રી મોહોત્સવ ::

:: સૂતક ::

સુતક : સુ = જન્મવું, સુત = જન્મેલો, સુતકનો ક પ્રત્યય પરિણામવાચક ગણાય. એટલે જન્મ પામતાં અગર પાછા થતાં ( પુનૅજન્મ માટે મરણ પામતાં) મનુષ્યના સંસગૅમાં આવતાં જે અશુચિ યાને મલિનતા ગણાય તેને સુતક (SEGREGATION) કહેવાય.

સુતક લાગવાનો સમય તેમજ સુતક કયારે લાગે ?

દિકરા નો જન્મ :: સવામહિનો (પાંચ અઠવાડિયા)

દિકરી નો જન્મ :: ૧૬ દિવસ

મૃત્યુ :: કુટુંબમાં કોઇનું મૃત્યુ થાયતો અવસાન ની તારીખ થી ૧૬ દિવસ

MC ના પીરિયડ માં પાંચ દિવસ, છઠ્ઠા દિવસે દેવપુજા થઇ શકે છે.

સગોત્રમાં કોઇ મૃત્યુ પામે તો

૪ પેઢી સુધી ૧૦ દિવસ

૫ પેઢી સુધી ૭ દિવસ

૭ પેઢી સુધી ૫ દિવસ

:: ખાસ નોંધ ::

:: એક નજર ઇધર ભી ::

:: અગત્ય ની સૂચના ::

:: માટલીયા પરિવાર નું સેવીંગ એકાઉન્ટ ::

ધ સાઉથ ઇન્ડિયન બેંક , રાજકોટ

:: એકાઉન્ટ નંબર :: ૦૪૬૬૦૫૩૦૦૦૦૦૧૧૮૮

RTGS/NEFT માટે IFSC Code:SIBL0000466

ખાતા નુ નામ: માટલીયા પરિવાર

::: કૌટુંબિક કોઇપણ કાયૅ માટે નીચેના નંબર પર સંપર્ક કરવો :::

(1) શ્રી પ્રવિણભાઇ વ્રજલાલ માટલીયા - રાજકોટ

ફોન નંબર :: 094094 25323

(2) શ્રી સંજયભાઇ હેમંતભાઇ માટલીયા - વડોદરા

ફોન નંબર :: 094264 10353

Facebook page.... Matalia Parivar

WhatsApp Group....... Matalia Parivar

to join in WhatsApp Group kindly Contact on 94264 10353 OR 90999 66833